अलीगढ़ के गांव बराहखड़ा निवासी भगवान सिंह पुत्र भूदेव सिंह दिल्ली में लोडऱ गाड़ी चलाता है। १५ जून को उसकी दो बहनों की शादी होनी है। जिसको लेकर वह रोड़बेज बस से घर जा रहा था। रास्ते में जहरखुरानी गिरोह ने उसे अपना शिकार बना दिया और उसे नशीला पदार्थ सुंघाकर हजारों रूपये पार कर दिये। बेहोशी की हालत में रोड़वेज चालक व परिचालक ने उसे सीएचसी में भर्ती करा गये। होश आने पर उसने बताया कि उसके पास साढ़े बारह हजार रूपये नकद, एक मोबाइल एवं कीमती कपड़े थे जिसे जहरखुरानी गिरोह के सदस्य ले गये। उसने बताया कि दूसरे बैग में बहनोई के लिए शेरवानी रखी थी। जहरखुरानी गिरोह की नजर उस पर नहीं पड़ सकी जिससे वह बैग नहीं ले जा सके। ब्यूरो